TISCO เจอแรงเทขายรูดเกือบ 4% หลังกำไร Q2 ต่ำกว่าคาด
TISCO เจอแรงเทขายรูดเกือบ 4% หลังกำไร Q2 ต่ำกว่าคาด ล่าสุด ณ เวลา 10.15 น. ราคาอยู่ที่ 51 บาท ลบ 2 บาท หรือ 3.77% สูงสุดที่ 52 บาท ต่ำสุดที่ 50.75 บาท มูลค่าซื้อขายที่ 16.36 ล้านบาท ด้าน บล.ซีไอเอ็มบี (ประเทศไทย) แนะขาย คงราคาเป้าหมายที่ 44 บาท
12 ก.ค. 2559

ผู้สื่อข่าวรายงานว่า ราคาหุ้นบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ณ เวลา 10.15 น. ราคาอยู่ที่ 51 บาท ลบ 2 บาท หรือ 3.77% สูงสุดที่ 52 บาท ต่ำสุดที่ 50.75 บาท มูลค่าซื้อขายที่ 16.36 ล้านบาท ขณะที่ดัชนีตลาดหุ้นไทยโดยรวมบวก 0.35%

โดย TISCO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 1.21 พันล้านบาท หรือมีกำไรสุทธิ  1.51 บาทต่อหุ้น เพิ่มขึ้น 20% จากช่วงเดียวกันของปีก่อนที่มีกำไรสุทธิ 1 พันล้านบาท หรือมีกำไรสุทธิ  1.25 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 2.46 พันล้านบาท หรือ 3.08 บาทต่อหุ้น ลดลง 12% จากช่วงเดียวกันของปีก่อนที่มีกำไรสุทธิ 2.20 พันล้านบาท หรือ 2.74 บาทต่อหุ้น
ด้าน บล.ซีไอเอ็มบี(ประเทศไทย) ระบุในบทวิเคราะห์ (12 ก.ค.) ว่า TISCO รายงานกำไรสุทธิไตรมาส 2/59 ต่ำกว่าที่คาด 5% ด้านรายได้จากดอกเบี้ยเพิ่มขึ้นจาก NIM ที่เพิ่มขึ้น และ อัตราส่วน NPL ที่คงที่จากไตรมาสก่อนในไตรมาส 2/59  มองว่าการเติบโต เริ่มจำกัด ปรับคำแนะนำลง จาก ถือ เป็น ขาย คงราคาเป้าหมายที่ 44 บาท